18.12.2014. Službeni list Europske unije L 363/1 I. (Nezakonodavni akti) UREDBE UREDBA VIJEĆA (EU) br. 1340/2014 od 15. prosinca 2014. o izmjeni Uredbe (EU) br. 1388/2013 o otvaranju autonomnih carinskih kvota Unije za određene poljoprivredne i industrijske proizvode i upravljanju njima VIJEĆE EUROPSKE UNIJE, uzimajući u obzir Ugovor o funkcioniranju Europske unije, a posebno njegov članak 31., uzimajući u obzir prijedlog Europske komisije, budući da: (1) _ Kako bi se osigurala dostatna i neprekinuta opskrba određenom robom koja se u Uniji ne proizvodi u dovoljnim količinama te kako bi se izbjegli poremećaji na tržištu određenih poljoprivrednih i industrijskih proizvoda, Uredbom Vijeća (EU) br. 1388/2013 (') otvorene su autonomne carinske kvote. Proizvodi obuhvaćeni tim carin- skim kvotama u Uniju se mogu uvoziti po sniženim carinskim stopama ili po nultoj carinskoj stopi. Iz navedenih je razloga s učinkom od 1. siječnja 2015. za odgovarajuće količine devet dodatnih proizvoda potrebno otvoriti carinske kvote po nultoj carinskoj stopi. (2) — U određenim slučajevima trebalo bi prilagoditi postojeće autonomne carinske kvote Unije. U slučaju triju proiz- voda potrebno je izmijeniti opis proizvoda radi jasnoće te kako bi se uzeo u obzir najnoviji razvoj proizvoda. U slučaju drugih sedam proizvoda, trebalo bi izmijeniti oznake TARIC zbog izmjena u oznaci KN i razvrstavanju. U slučaju jednog drugog proizvoda, potrebno je u interesu gospodarskih subjekata Unije povećati opseg kvote. Također, trebalo bi radi jasnoće odrediti jedno kvotno razdoblje i promijeniti jedan redni broj. (3) — U slučaju jednog proizvoda trebalo bi zatvoriti autonomnu carinsku kvotu Unije s učinkom od 1. siječnja 2015. jer od navedenog datuma nadalje njezino odobravanje nije u interesu Unije. (4) — Carinske kvote trebalo bi redovito preispitivati, s mogućnošću brisanja na zahtjev predmetne stranke. (5) — S obzirom na broj izmjena koje treba unijeti u Prilog Uredbi (EU) br. 1388/2013, radi jasnoće navedeni Prilog trebalo bi zamijeniti. (6) — Uredbu (EU) br. 1388/2013 trebalo bi stoga na odgovarajući način izmijeniti. (7) — Budući da bi neke izmjene carinskih kvota predviđene ovom Uredbom trebale proizvoditi učinke od 1. siječnja 2015., ova bi se Uredba trebala primjenjivati od tog datuma te bi trebala stupiti na snagu na dan objave u Službenom listu Europske unije, (!) Uredba Vijeća (EU) br. 1388/2013 od 17. prosinca 2013. o otvaranju autonomnih carinskih kvota Unije za određene poljoprivredne i industrijske proizvode i upravljanju njima te o stavljanju izvan snage Uredbe (EU) br. 7/2010 (SL L 354, 28.12.2013., str. 319.).